“ভারত নিরপেক্ষ নয়..” ইউক্রেনের বিষয় নিয়ে পুতিনকে বললেন মোদি!

ওয়েব ডেস্ক : ২০২২ সালের ফেব্রুয়ারি মাসে সংঘর্ষে জড়িয়েছিল রাশিয়া-ইউক্রেন (Russia-Ukraine Conflict)। তিন বছরের বেশি সময় হয়ে গেলেও, সেই যুদ্ধ এখনও থামেনি। সেই আবহের মাঝেই বৃহস্পতিবার ভারত সফরে এসেছেন রুশ (Russia) প্রেসিডেন্ট ভ্লাদিমির পুতিন (Vladimir Putin)। তবে এই সংঘর্ষ নিয়ে প্রধানমন্ত্রী নরেন্দ্র মোদি (Narendra Modi) জানিয়ে দিলেন, যুদ্ধে আবহে ভারত নিরপেক্ষ নয়। শান্তির পথ ধরেই বিশ্বের বিকাশ সম্ভব হবে বলেও জানিয়েছেন তিনি।

সংঘর্ষ শুরু হওয়ার পর একাধিকবার ফোনে কথা বলেছিলেন মোদি-পুতিন। এমনকি রাশিয়া সফরেও গিয়েছেন তিনি। এই সময় ধরে প্রধানমন্ত্রী নরেন্দ্র মোদি (Narendra Modi) এবং ভারতের অন্যান্য প্রতিনিধিরা জানিয়েছেন, ভারত এই বিষয়ে নিরপেক্ষ নয়। বরং ভারত সবসময় শান্তির পক্ষে। এদিন পুতিনের সঙ্গে বৈঠকের সময় একই কথা তাঁকে মনে করয়ে দিলেন মোদি।

আরও খবর : সুখবর দেশবাসীর জন্য! রেপো রেট কমাল রিজার্ভ RBI

মোদি এদিন বলেন, “ভারত (India) নিরপেক্ষ নয়, ভারতের নিজের পক্ষ রয়েছে। সেই পক্ষ হল শান্তির। শান্তির সেই প্রয়াসে ভারত কাঁধে কাঁধ মিলেয়ে দাঁড়িয়েছে রয়েছে। আশা করছি, দ্রুত বিশ্ব বিভিন্ন চিন্তা থেকে মিটে যাবে। আর প্রগতির রাস্তায় এগিয়ে যাবে”। তিনি আরও বলেছেন, “ভারত-ইউক্রেন সংঘর্ষের পর আমাদের মধ্যে এ নিয়ে বার বার আলোচনা হয়েছে। আপনারা সময় সময়ে সমস্ত তথ্য আমাদেরকে জানিয়েছেন। এই বিশ্বাসই হচ্ছে অনেক মূল্যবান”। এদিন এর পাশাপাশি পুতিনের ভুয়োসি প্রশংসা করেছেন মোদি।

এদিন ইউক্রেন যুদ্ধ নিয়েও মুখ খুলেছেন পুতিনও। তিনি জানিয়েছে, ইউক্রেনের বিষয় নিয়ে আমেরিকা সহ বিভিন্ন দেশের সঙ্গে কথা বার্তা চলছে। শান্তি প্রস্তাবের চেষ্টা চালানো হচ্ছে। ভারতের প্রধানমন্ত্রীও যে ভাবে এই বিষয়ের উপর নজর রেখে চলেছে সেটি বেশ প্রশংসনীয়।